Հայկ Բաբայան

**Հայկ Բաբայան** (դեկտեմբերի 25, 1979, Գառնի, Կոտայքի մարզ), ՀՀ ՆԳՆ Ոստիկանության գվարդիայի հրամանատար, ՀՀ ՆԳՆ ոստիկանության պետի տեղակալ, ՀՀ ՆԳՆ ոստիկանության խորհրդակցական մարմնի (կոլեգիա) անդամ, կոչումով գեներալ-մայոր։

## Գործունեություն
Հայկ Բաբայանը ծնվել է 1979 թվականի դեկտեմբերի 25-ին Կոտայքի մարզի Գառնի գյուղում՝ մանկավարժների ընտանիքում։ 1986-1996 թվականներին սովորել է Գառնի գյուղի թիվ 2 միջնակարգ դպրոցում։ 
1996-2000 թվականներին ուսումը շարունակել է Հայաստանի ֆիզիկական կուլտուրայի և սպորտի պետական ինստիտուտում՝ ստանալով մարզիչ-մանկավարժի մասնագիտություն։

2000 թվականին զորակոչվել է Հայաստանի զինված ուժեր պարտադիր զինվորական ծառայության՝ Մարշալ Բաղրամյանի անվան զորամասում։ Նույն թվականին սովորել և ավարտել է սպաների որակավորման կենտրոնի եռամսյա դասընթացները՝ ստանալով լեյտենանտի զինվորական կոչում։ 2000-2010 թվականներին ծառայելով Մարշալ Բաղրամյանի անվան զորամասում՝ զբաղեցրել է տարբեր պաշտոններ։

2010-2012 թվականներին ծառայել է Հայաստանի զինված ուժերի 3-րդ բանակային կորպուսում։ 2013-2015 թվականներին սովորել և ավարտել է ՀՀ Ոստիկանության կրթահամալիրի մագիստրատուրան՝ ստանալով իրավագիտություն մասնագիտությունը։

2012-2020 թվականներին զբաղեցրել է Հայաստանի ոստիկանության զորքերի հրամանատարի անձնակազմի հետ տարվող աշխատանքների գծով տեղակալի պաշտոնը։ Իր գործունեության ընթացքում պարբերաբար ղեկավարել և իրականացրել է ուսուցողական, ճանաչողական, լուսավորչական, բարեգործական միջոցառումներ։ Կարևորելով զինծառայողների հոգևոր դաստիարակությունը` Հայկ Բաբայանը ՀՀ ոստիկանության հոգևոր առաջնորդի օգնական Տեր Վրթանես քահանա Բաղումյանի հետ ՀՀ ոստիկանության զորքերի ստորաբաժանումներում հաճախակի կազմակերպել է հանդիպումներ, զրույցներ, քննարկումներ` նպաստելով զինծառայողների բարոյահոգեբանական դաստիարակության ամրապնդմանը, հոգևոր և բարոյական արժեքների ձևավորմանն ու զարգացմանը։ Կազմակերպել է նաև ուսումնամեթոդական հավաքներ` խթանելով զինծառայողների գիտելիքների, հմտությունների և կարողությունների զարգացումը, մարտական հերթապահության ընթացքում նրանց պատրաստվածությունը։

2020 թվականի նոյեմբերի 16-ին Հայաստանի նախագահի հրամանագրով նշանակվել է Հայաստանի ոստիկանության զորքերի հրամանատար, ոստիկանության պետի տեղակալ։

Հայկ Բաբայանի նախաձեռնությամբ 2021 թվականի նոյեմբերի 12-ին ոստիկանության զորքերի հրամանատարության վարչական շենքի հարակից տարածքում բացվել է Արցախյան 44–օրյա պատերազմում զոհված Ոստիկանության զորքերի զինծառայողներին նվիրված «Հավերժության պուրակ»։

2017 թվականին հրատարակվել է «Ոստիկանության զորքեր 25 ամյակ», 2022 թվականին` «Ոստիկանության զորքեր 30 ամյակ» գրքույկները, որտեղ ներառված են ՆԳՆ ներքին զորքերի 1992-2004 թվականների և ՀՀ ոստիկանության զորքերի 2004-2022 թվականների գործունեությունը։ Իր նախաձեռնությամբ է ստեղծվել նաև «Ոստիկանության զորքեր 30 ամյակ» հոբելյանական մեդալը։

## Ընտանիք
Հայկ Բաբայանն ամուսնացած է, ունի որդի և դուստր։

## Կոչումներ
* 2000 թվական - շարքային
* 2000 թվական - ավագ
* 2000 թվական - լեյտենանտ
* 2003 թվական - ավագ լեյտենանտ
* 2005 թվական - կապիտան
* 2008 թվական - մայոր
* 2011 թվական - փոխգնդապետ
* 2013 թվական - գնդապետ
* 2024 թվական - գեներալ-մայոր

## Պարգևներ
* ՀՀ պետական պարգև «Մարտական  ծառայություն» մեդալ 
* ՀՀ ԶՈՒ «Անբասիր ծառայության համար» 1-ին աստիճանի մեդալ
* ՀՀ ԶՈՒ «Անբասիր ծառայության համար» 2-րդ աստիճանի մեդալ
* «ՀՀ ԶՈՒ 20-ամյակ» գերատեսչական մեդալ
* ՀՀ ԶՈՒ «Ռազմական համագործակցության համար» մեդալ
* ՀՀ ոստիկանության «Օրենքի պատվար» մեդալ
* «Ոստիկանության 100-ամյակ» հոբելյանական մեդալ
* «Ոստիկանության զորքերում գերազանց ծառայության համար» 2-րդ աստիճանի կրծքանշան
* «Ոստիկանության զորքերում գերազանց ծառայության համար» 1-ին աստիճանի կրծքանշան
* Արցախի Հանրապետության «Մարտական խաչ» 2-րդ աստիճանի շքանշան (2021)
* «Մարտական զորակցություն» մեդալ (ապրիլ, 2021)
* «Վազգեն Սարգսյան» մեդալ (ապրիլ, 2021)
* «Սահմանապահ զորքեր 30-ամյակ» մեդալ (մայիս, 2022)
* «ՀՀ զինված ուժերի 30 տարի» հոբելյանական մեդալ (մայիս, 2022)
* «Ոստիկանության զորքեր 30-ամյակ» հոբելյանական մեդալ (հունիս, 2022)
* «Պետական պահպանության ծառայության 30 տարի» հոբելյանական մեդալ (հունիս, 2022)
* «Մարշալ Բաղրամյան» մեդալ (հունիս, 2022)
* «Իրավակարգի ամրապնդման համար» մեդալ (նոյեմբեր, 2023)
* «Համագործակցության համար» մեդալ, ՀՀ պետական պահպանության ծառայություն (ապրիլ, 2024)

## Հրատարակած աշխատություններ
* Անչափահաս իրավախախտի հոգեբանություն / Տ․Ա․Ազատյան, Հ․Հ․Բաբայան․- Երևան։ Հեղինակային հրատարակություն, 148 էջ։

## Պատկերասրահ

Հայկ Բաբայան.jpg


## Ծանոթագրություններ

## Արտաքին հղումներ
* Գիտելիքների մրցույթ ոստիկանության զորքերում
* Դասը վարում է ոստիկանը
* ՈԶ հատուկ նշանակության զորամասը 17 տարեկան է
* Տեղի ունեցավ ոստիկանության զորքերի մարտական ծառայության հերթափոխը
* ՈԶ հրամանատարն ու ՃՈ պետն այցելել են մարտական դիրքեր
* Տոնական միջոցառում՝ նվիրված Ոստիկանության զորքերի կազմավորման 30-ամյակին

Կատեգորիա:ՀՀ ոստիկանության գնդապետներ